Document ID: 32006R0409

KOMISJONI MÄÄRUS (EÜ) nr 409/2006,
9. märts 2006,
millega muudetakse määrusi (EÜ) nr 174/1999, (EÜ) nr 581/2004 ja (EÜ) nr 582/2004 seoses piimasektori ekspordilitsentside tagatismääradega
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 31 lõiget 14,
ning arvestades järgmist:
(1)
Komisjoni 26. jaanuari 1999. aasta määruse (EÜ) nr 174/1999 (millega kehtestatakse nõukogu määruse (EMÜ) nr 804/68 rakendamise üksikasjalikud erieeskirjad piima ja piimatoodete ekspordilitsentside ja -toetuste kohta) (2) artikliga 9 kehtestatakse ekspordilitsentsi taotluse esitamise päeval deponeeritavad tagatised.
(2)
Komisjoni 26. märtsi 2004. aasta määruse (EÜ) nr 581/2004 (millega kuulutatakse välja alaline pakkumismenetlus eksporditoetusteks seoses teatavate või liikidega) (3) artikliga 3 ja komisjoni 26. märtsi 2004. aasta määruse (EÜ) nr 582/2004 (millega kuulutatakse välja alaline pakkumismenetlus eksporditoetusteks seoses lõssipulbriga) (4) artikliga 3 nähakse ette deponeeritavate pakkumistagatiste summad enne pakkumiste esitamise tähtaja lõppu.
(3)
Arvestades viimaste kuude eksporditoetuste suundumust, on asjakohane kohandada tagatiste määra, tagades samal ajal, et see on piisavalt kõrge spekulatiivsete taotluste tõkestamiseks.
(4)
Toetuse ja tagatise suuruse vahelise korrelatsiooni kehtestamiseks ning kõigile kohaldatavatele toetustele ühtlustatud lähenemisviisi saavutamiseks on asjakohane kindlaks määrata pakkumistagatised protsendimäärana toetuse summast.
(5)
Määruseid (EÜ) nr 174/1999, (EÜ) nr 581/2004 ja (EÜ) nr 582/2004 tuleks seetõttu vastavalt muuta.
(6)
Käesoleva määrusega ette nähtud meetmed on kooskõlas piima- ja piimatooteturu korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 174/1999 artikli 9 lõikes 1 asendatakse punktid a, b, c ja d järgmise tekstiga:
“a)
15 % toodete puhul, mille CN-kood on 0405;
b)
15 % toodete puhul, mille CN-kood on 0402 10;
c)
15 % toodete puhul, mille CN-kood on 0406;
d)
15 % muude toodete puhul.”
Artikkel 2
Määruse (EÜ) nr 581/2004 artikli 3 lõike 2 esimene lõik asendatakse järgmisega:
“2. Pakkumistagatis on 15 % pakkumise viimasest suurimast eksporditoetusest artikli 1 lõikes 1 osutatud tootekoodide ja sihtkohtade puhul.
Pakkumistagatis ei või siiski olla väiksem kui 6 eurot 100 kg kohta.”
Artikkel 3
Määruse (EÜ) nr 582/2004 artikli 3 lõike 2 esimene lõik asendatakse järgmisega:
“2. Pakkumistagatis on 15 % pakkumise viimasest suurimast eksporditoetusest artikli 1 lõikele 1 tootekoodide ja sihtkohtade puhul.
Pakkumistagatis ei või siiski olla väiksem kui 6 eurot 100 kg kohta.”
Artikkel 4
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 9. märts 2006

Labels: 3
17